ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ
ЧЕЧИМ
2024-жылдын «23» декабры            № 147                                   Москва шаары

Ветеринардык контролго (көзөмөлгө) жаткан товарларга карата бирдиктүү ветеринардык (ветеринардык-санитардык) талаптарга өзгөртүүлөрдү киргизүү жөнүндө 


2014-жылдын 29-майындагы Евразия экономикалык бирлиги жөнүндө Келишимдин 58-беренесинин 2-пунктуна жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин 
№ 2 тиркемесинин 22-пунктуна ылайык Евразия экономикалык комиссиясынын Коллегиясы чечти:
1. Бажы бирлигинин Комиссиясынын 2010-жылдын 18-июнундагы 
№ 317 чечими менен бекитилген ветеринардык контролго (көзөмөлгө) жаткан товарларга карата бирдиктүү ветеринардык (ветеринардык-санитардык) талаптарга тиркемеге ылайык өзгөртүүлөр киргизилсин. 
2. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

ТИРКЕМЕ
Евразия экономикалык комиссиясынын 2024-жылдын 23-декабрындагы 
№ 147 чечимине

Ветеринардык контролго (көзөмөлгө) жаткан товарларга карата бирдиктүү ветеринардык (ветеринардык-санитардык) 
талаптарга киргизилүүчү 
ӨЗГӨРТҮҮЛӨР

«Корутунду жана өтмө жоболор» бөлүмүнүн 5-пунктунда:
а) экинчи абзацтагы «ыйгарым укуктуу органдарга» деген сөздөр «ыйгарым укуктуу органдардын расмий электрондук даректерине» деген сөздөр менен алмаштырылсын; 
б) үчүнчү абзацтын биринчи сүйлөмүндө:
«алгандан кийин» деген сөздөрдөн кийин «электрондук түрдө» деген сөздөр менен толукталсын; 
«дарегине» деген сөз «расмий электрондук даректерине» деген сөздөр менен алмаштырылсын; 
в) сегизинчи абзацтын биринчи сүйлөмүндөгү «ыйгарым укуктуу органдарга» деген сөздөр «ыйгарым укуктуу органдардын расмий электрондук даректерине» деген сөздөр менен алмаштырылсын, «дарегине» деген сөз «расмий электрондук даректерине» деген сөздөр менен алмаштырылсын; 
г)  онунчу жана он биринчи абзацтар төмөнкүдөй мазмундагы абзацтар менен алмаштырылсын: 
«Мүчө мамлекеттердин бардык ыйгарым укуктуу органдары тарабынан ветеринардык сертификаттын долбоорун макулдашуу процесси аяктагандан кийин демилгечи макулдашылган ветеринардык сертификатты экспорттоочу өлкөнүн компетенттүү органына парафирлөө үчүн жөнөтөт. Экспорттоочу өлкөнүн компетенттүү органынан ветеринардык сертификаттын парафирленген нускасын (анын ичинде электрондук түрдө) кайтарып бергенден кийин демилгечи аны өзү парафирлейт жана мүчө мамлекеттердин ыйгарым укуктуу органдарына андан ары парафирлөө үчүн расмий электрондук даректерге жөнөтөт. Ветеринардык сертификатты парафирлөө мүчө мамлекеттердин ыйгарым укуктуу органдарынын ар бири тарабынан аны алган датадан тартып расмий электрондук дарек боюнча 10 жумушчу күндөн кечиктирилбестен жүзөгө ашырылат, андан кийин ал демилгечинин расмий электрондук даректерине сканерленген түрдө жөнөтүлөт. Мүчө мамлекеттердин ыйгарым укуктуу органдары тарабынан ветеринардык сертификаттын алар жиберген нускасын парафирлөөгө милдеттүү тартипте жүзөгө ашырылат, макулдашылган ветеринардык сертификатка кошумча өзгөртүүлөрдү киргизүүгө жол берилбейт. 
Көрсөтүлгөн мөөнөттүн ичинде бир же бир нече мүчө мамлекеттердин ыйгарым укуктуу органдарынан жооп болбогон учурда демилгечи Евразия экономикалык комиссиясына анын аянтчасында мындай ветеринардык сертификатты парафирлөө жөнүндө маселени кароо үчүн кайрыла алат. 
Ветеринардык сертификаттын мүчө мамлекеттердин бардык ыйгарым укуктуу органдары тарабынан парафирленген нускаларын алгандан кийин демилгечи аларды бир файлга бириктирет жана экспорттоочу өлкөнүн компетенттүү органы менен макулдашылган ветеринардык сертификаттын күчүнө кирген датасын көрсөтүү менен аны парафирлеген бардык тараптардын расмий электрондук даректерине жана Евразия экономикалык комиссиясына жөнөтөт.»; 
д)  он экинчи абзацтын биринчи сүйлөмүндөгү «нускаларын» деген сөз «нускасын» деген сөз менен алмаштырылсын, «алардын» деген сөз «анын» деген сөз менен алмаштырылсын, «аны жарыялайт» деген сөздөр «ветеринардык сертификатты жарыялайт» деген сөздөр менен алмаштырылсын; 
е) он экинчи абзацтан кийин төмөнкүдөй мазмундагы абзац менен толукталсын:
[bookmark: _GoBack]«Ветеринардык сертификаттардын бирдиктүү формаларынан айырмаланган ветеринардык сертификатты макулдашуу жана парафирлөө процесси аяктагандан кийин башка мүчө мамлекеттердин ыйгарым укуктуу органдары менен макулдашуусуз анын формасына ветеринардык-санитардык талаптар жана нормалар бөлүгүндө бир тараптуу тартипте өзгөртүүлөрдү мүчө мамлекеттин ыйгарым укуктуу органы тарабынан киргизүүгө жол берилбейт.»;
ж) он үчүнчү абзацтагы «анын ичинде электрондук түрдө» деген сөздөр «сканерленген жана расмий электрондук даректерди пайдалануу менен электрондук түрдө жөнөтүлгөн» деген сөздөр менен алмаштырылсын. 

